A4-0162/99

Ehdotus neuvoston päätökseksi Slovenian osallistumista yhteisön yleissivistävän ja ammatillisen koulutuksen ohjelmiin sekä nuoriso-ohjelmiin koskevasta assosiaationeuvostossa vahvistettavasta yhteisön kannasta (KOM(99)0071 - C4-0160/99 - 99/0052(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 3 a kappale (uusi)

>Alkuperäinen teksti>

>EP:n äänestyksessä hyväksytty teksti>

kolmansista maista saatavat tulot varataan mainittuihin ohjelmiin ja otetaan sellaisinaan asianomaiseen budjettikohtaan,

(Tarkistus 2)

Artiklaosa, ainoa a kohta (uusi)

>Alkuperäinen teksti>

>EP:n äänestyksessä hyväksytty teksti>

Tämän toimen yhteisrahoitukseen tarkoitettujen määrärahojen vuotuinen erittely sisältyy johdanto-osan ensimmäisessä kappaleessa mainitun Eurooppa-sopimuksen 108 artiklan mukaisesti Euroopan unionin talousarvion pääluokan III osan B liitteeseen IV.

(Tarkistus 3)

Luonnos assosiaationeuvoston päätökseksi

2 artikla

>Alkuperäinen teksti>

Tätä päätöstä sovelletaan Leonardo da Vinci-, Sokrates- ja Nuorten Eurooppa -ohjelmien keston ajan.

>EP:n äänestyksessä hyväksytty teksti>

Tätä päätöstä sovelletaan Leonardo da Vinci-, Sokrates- ja Nuorten Eurooppa -ohjelmien keston ajan

sekä niille uusien ohjelmien valmistelujaksona myönnettävien pidennyksien ajan.

(Tarkistus 7)

Luonnos assosiaationeuvoston päätökseksi

Liite I, 2 kohdan toinen alakohta

>Alkuperäinen teksti>

Kielitaidon kehittäminen ja koulutustoimet koskevat yhteisön virallisia kieliä. Poikkeustapauksissa muut kielet voidaan hyväksyä, jos ohjelman toteuttaminen sitä edellyttää.

>EP:n äänestyksessä hyväksytty teksti>

Kielitaidon kehittäminen ja koulutustoimet koskevat yhteisön virallisia kieliä

sekä Euroopan unioniin integroitumista koskevan kokonaisvaltaisen lähestymistavan kannalta Keski- ja Itä-Euroopan maiden kieliä (Euroopan unionin tulevat jäsenvaltiot), varsinkin kun niillä on toisinaan myös virallisen kielen asema Euroopan unionissa (esimerkiksi sloveenilla Kärntenissä, Steiermarkissa ja Italiassa). Poikkeustapauksissa muut kielet (kuten romani) voidaan hyväksyä, jos ohjelman toteuttaminen ja harvinaisempien kielten merkityksen korostaminen Euroopan kulttuurisen monimuotoisuuden vuoksi sitä edellyttävät.

(Tarkistus 4)

Luonnos assosiaationeuvoston päätökseksi

Liite I, 7 kohta

>Alkuperäinen teksti>

7. Euroopan yhteisöjen komissio ja Slovenia valvovat kumppanuuden perusteella jatkuvasti Slovenian osallistumista ohjelmiin, sanotun kuitenkaan rajoittamatta Euroopan yhteisöjen komission ja Euroopan yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Leonardo da Vinci -ohjelmasta tehdyn päätöksen 10 artiklan, Nuorten Eurooppa -ohjelmasta tehdyn päätöksen 9 artiklan ja Sokrates-ohjelmasta tehdyn päätöksen 8 artiklan nojalla. Slovenia toimittaa komissiolle tarvittavat kertomukset ja osallistuu muihin yhteisön tässä yhteydessä määräämiin erityistoimiin.

>EP:n äänestyksessä hyväksytty teksti>

7.

Euroopan yhteisöjen komissio ja Slovenia valvovat kumppanuuden perusteella jatkuvasti Slovenian osallistumista ohjelmiin, sanotun kuitenkaan rajoittamatta Euroopan yhteisöjen komission ja Euroopan yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Leonardo da Vinci -ohjelmasta tehdyn päätöksen 10 artiklan, Nuorten Eurooppa -ohjelmasta tehdyn päätöksen 9 artiklan ja Sokrates-ohjelmasta tehdyn päätöksen 8 artiklan nojalla, ja komissio tiedottaa tästä säännöllisesti Euroopan parlamentille ja neuvostolle. Slovenia toimittaa komissiolle tarvittavat kertomukset ja osallistuu alusta alkaen muihin yhteisön tässä yhteydessä määräämiin erityistoimiin.

(Tarkistus 5)

Luonnos assosiaationeuvoston päätökseksi

Liite I, 8 kohta

>Alkuperäinen teksti>

8. Slovenian edustajat kutsutaan osallistumaan ennen komiteoiden säännöllisiä kokouksia pidettäviin koordinaatiokokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta Leonardo da Vinci -ohjelmasta tehdyn päätöksen 6 artiklassa, Nuorten Eurooppa -ohjelmasta tehdyn päätöksen 6 artiklassa ja Sokrates-ohjelmasta tehdyn päätöksen 4 artiklassa tarkoitettujen menettelyjen noudattamista. Komissio ilmoittaa Slovenialle kyseisten säännöllisten kokousten tuloksista.

>EP:n äänestyksessä hyväksytty teksti>

8.

Slovenian edustajat kutsutaan osallistumaan ennen komiteoiden säännöllisiä kokouksia pidettäviin koordinaatiokokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta Leonardo da Vinci -ohjelmasta tehdyn päätöksen 6 artiklassa, Nuorten Eurooppa -ohjelmasta tehdyn päätöksen 6 artiklassa ja Sokrates-ohjelmasta tehdyn päätöksen 4 artiklassa tarkoitettujen menettelyjen noudattamista. Slovenia voi myös lähettää edustajan näihin säännöllisiin kokouksiin, jolloin se hyötyy välittömästi yhteisössä saaduista kokemuksista voimatta kuitenkaan vaikuttaa komitean päätöksiin.

(Tarkistus 6)

Luonnos assosiaationeuvoston päätökseksi

Liite I, 9 kohta

>Alkuperäinen teksti>

9. Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.

>EP:n äänestyksessä hyväksytty teksti>

9.

Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen tai käytettävien kielten on oltava yhteisön virallisia kieliä. Tämän ei kuitenkaan pitäisi sulkea pois sitä mahdollisuutta, että toisinaan, erityisesti epävirallisissa neuvotteluissa, käytetään kyseisen maan kieltä.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Slovenian osallistumista yhteisön yleissivistävän ja ammatillisen koulutuksen ohjelmiin sekä nuoriso-ohjelmiin koskevasta assosiaationeuvostossa vahvistettavasta yhteisön kannasta (KOM(99)0071 - C4-0160/99 - 99/0052(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(99)0071 - 99/0052(CNS)),

- neuvoston kuultua sitä EY:n perustamissopimuksen 126 ja 127 artiklan sekä 228 artiklan 3 kohdan ensimmäisen alakohdan mukaisesti (C4-0160/99),

- ottaa huomioon työjärjestyksensä 58 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön sekä budjettivaliokunnan lausunnon (A4-0162/99);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta, ja aloittamaan neuvottelumenettelyn;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.